b'\n_START_ARTICLE_\nSenesino\n_START_PARAGRAPH_\nSenesino (alun perin Francesco Bernardi, 1686 Siena \xe2\x80\x93 27. tammikuuta 1759) oli italialainen altto-kastraattilaulaja. Senesino ty\xc3\xb6skenteli Dresdenin hovissa vuosina 1717\xe2\x80\x931720 ja t\xc3\xa4m\xc3\xa4n j\xc3\xa4lkeen muutti Lontooseen, jossa esiintyi Georg Friedrich H\xc3\xa4ndelin oopperaseurueessa laulaen p\xc3\xa4\xc3\xa4roolit useissa H\xc3\xa4ndelin oopperoissa (muun muassa Julius Caesarin Caesarin roolin vuonna 1724). Senesinon \xc3\xa4\xc3\xa4ni oli tunnettu voimastaan ja h\xc3\xa4n oli taidokas koloratuuran ja ilmeikk\xc3\xa4\xc3\xa4n laulun esitt\xc3\xa4j\xc3\xa4. H\xc3\xa4n ajautui riitoihin H\xc3\xa4ndelin kanssa vuonna 1733 ja liittyi kilpailevaan oopperaseurueeseen Opera of the Nobilityyn. Vuonna 1736 h\xc3\xa4n palasi Italiaan._NEWLINE_Senesino oli toisen tunnetun kastraattilaulajan Farinellin aikalainen.'